У аснове сюжэту — гісторыя пра сусветна вядомага таленавітага прадусара, які стаміўся ад увагі рэпарцёраў і паклоннікаў і вырашыў кінуць любімую справу. Ён трапляе ў маленькі гарадок, дзе ёсць невялікі цырк. І адбываецца так, што цырк пастаянна прысутнічае ў яго жыцці. У рэшце рэшт, герой разумее, што без цырка яму жыць нельга, і вяртаецца. Цікава тое, што ўспаміны галоўнага героя, сітуацыі, у якія ён трапляе, на вачах публікі ператвараюцца ў дзіўныя цыркавыя нумары.